CELEX: 32007R0496
Language: lv
Date: 2007-05-04 00:00:00
Title: Komisijas Regula (EK) Nr. 496/2007 ( 2007. gada 4. maijs ), ar ko groza Regulu (EK) Nr. 600/2005 attiecībā uz maksimāli pieļaujamā atliekvielu daudzuma noteikšanu dzīvnieku barības piedevai Salinomax 120G , kas pieder kokcidiostatu un citu zāļu grupai (Dokuments attiecas uz EEZ )

5.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 117/9
            
         
      KOMISIJAS REGULA (EK) Nr. 496/2007
   (2007. gada 4. maijs),
   ar ko groza Regulu (EK) Nr. 600/2005 attiecībā uz maksimāli pieļaujamā atliekvielu daudzuma noteikšanu dzīvnieku barības piedevai “Salinomax 120G”, kas pieder kokcidiostatu un citu zāļu grupai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 13. panta 3. punktu,
   tā kā:
   
               (1)
            
            
               Piedeva salinomicīnnātrijs (Salinomax 120G) ir atļauta, ievērojot konkrētus nosacījumus saskaņā ar Padomes Direktīvu 70/524/EEK (2). Ar Komisijas Regulu (EK) Nr. 600/2005 (3) atļāva šo piedevu uz desmit gadiem izmantot gaļas cāļu barībā, saistot atļauju ar personu, kas ir atbildīga par šīs piedevas laišanu apgrozībā. Šī piedeva tika reģistrēta Kopienas reģistrā par lopbarības piedevām.
            
         
               (2)
            
            
               Regulā (EK) Nr. 1831/2003 ir paredzēta iespēja grozīt piedevas izmantošanas atļauju pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas. Piedevas salinomicīnnātrijs (Salinomax 120G) izmantošanas atļaujas turētājs ir iesniedzis pieteikumu, kurā ierosina grozīt atļaujas nosacījumus, nosakot maksimāli pieļaujamo atliekvielu daudzumu (MAL).
            
         
               (3)
            
            
               Iestāde 2005. gada 26. janvārī pieņemtajā atzinumā (4) ierosināja attiecīgajai aktīvajai vielai noteikt MAL. Pielikumā noteiktos MAL var būt nepieciešams pārskatīt, ņemot vērā rezultātus šīs aktīvās vielas turpmākiem novērtējumiem, ko veic Eiropas Zāļu novērtēšanas aģentūra.
            
         
               (4)
            
            
               Tādēļ attiecīgi jāgroza Regula (EK) Nr. 600/2005.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 600/2005 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 4. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (3)  OV L 99, 19.4.2005., 5. lpp. Regulā grozījumi izdarīti ar Regulu (EK) Nr. 2028/2006 (OV L 414, 30.12.2006., 26. lpp.).
   
      (4)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinuma atjauninājums par jauno Komisijas pieprasījumu attiecībā uz salinomicīnnātrija bāzes gatavotā “Bio-Cox®120G” kā barības piedevas drošību saskaņā ar Padomes Direktīvu 70/524/EEK (4.g pants). Pieņemts 2005. gada 26. janvārī, The EFSA Journal (2005) 170, 1.-4. lpp.
   
      PIELIKUMS
      
                  Piedevas reģistrācijas numurs
               
               
                  Par piedevas laišanu apgrozībā atbildīgās personas vārds/nosaukums un reģistrācijas numurs
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
               
                  Maksimāli pieļaujamais atliekvielu daudzums (MAL) attiecīgajos dzīvnieku izcelsmes pārtikas produktos
               
            
                  mg aktīvās vielas/kg kompleksās barības
               
            
                  Kokcidiostati un citas zāles
               
            
                  E 766
               
               
                  
                     Alpharma (Beļģija) BVBA
                  
               
               
                  Salinomicīnnātrijs 120 g/kg (Salinomax 120G)
               
               
                  
                               
                           
                           
                              
                                 Piedevas sastāvs.
                              
                              Salinomicīnnātrijs: 120 g/kg,
                              Kalcija lignosulfāts: 40 g/kg,
                              Kalcija sulfāta dihidrāts: 1 000 g/kg
                           
                        
                               
                           
                           
                              
                                 Aktīvā viela:
                              
                              Salinomicīnnātrijs, C42H69O11Na,
                              Poliētera monokarbonskābes nātrija sāls, ko iegūst Streptomyces albus (ATCC 21838/US 9401-06) fermentēšanā, CAS Nr: 55 721-31-8
                              Raksturīgie piemaisījumi:
                              
                                           
                                       
                                       
                                          < 42 mg eleofilīna/kg salinomicīnnātrija
                                       
                                    
                                           
                                       
                                       
                                          < 40 g 17-epi-20-dezoksisalinomicīna/kg salinomicīnnātrija
                                       
                                    
                        
               
                  Gaļas cāļi
               
               
                  —
               
               
                  50
               
               
                  70
               
               
                  Vismaz 1 dienu pirms kaušanas lietot aizliegts.
                  Lietošanas instrukcijā norādīt:
                  
                               
                           
                           
                              “Bīstams zirgiem un tītariem”;
                           
                        
                               
                           
                           
                              “Šī barība satur jonoforu: lietošana ar dažām ārstnieciskām vielām (piem., tiamulīnu) var būt kontrindicēta.”
                           
                        
               
                  22.4.2015.
               
               
                  Salinomīna 5 μg/kg visiem mīkstajiem audiem